ಎಡಿನ್‌ಬರ್ಗ್‌‌ ಕೇಂದ್ರೀಯ ಮಸೀದಿಯು - ಎಡಿನ್‌ಬರ್ಗ್‌‌'ನ ಪ್ರಮುಖ <MASK> ಹಾಗೂ ಮಹಮ್ಮದೀಯ ಕೇಂದ್ರವಾಗಿದ್ದು  ಮಹಾನಗರದ ದಕ್ಷಿಣಬದಿಯಲ್ಲಿ ಬ್ರಿಸ್ಟೋ ಚೌಕದ ಬಳಿಯಲ್ಲಿನ ಪಾಟ್ಟರ್‌‌ರೌ ಎಂಬಲ್ಲಿದೆ. 1990ರ ದಶಕದ ಉತ್ತರಾರ್ಧದಲ್ಲಿ ತೆರೆಯಲಾದ ಇದರ ನಿರ್ಮಾಣ ವೆಚ್ಚಗಳನ್ನು ಬಹುತೇಕ ಸೌದಿ ಅರೇಬಿಯಾದ ಅರಸರಾದ ಫಹಾದ್‌ರ ದೇಣಿಗೆಯಿಂದ ಭರಿಸಲಾಗಿತ್ತು. ಎಡಿನ್‌ಬರ್ಗ್‌‌ನಲ್ಲಿ ಮೊತ್ತಮೊದಲಿಗೆ ಯಹೂದಿ ಸಮುದಾಯದ ಅಸ್ತಿತ್ವವನ್ನು 17ನೇ ಶತಮಾನದ ಉತ್ತರಾರ್ಧದಲ್ಲಿಯೇ ದಾಖಲಿಸಲಾಗಿತ್ತು. 1932ರಲ್ಲಿ ತೆರೆಯಲಾಗಿದ್ದ 2000 ಜನರಿಗೆ ಸ್ಥಳಾವಕಾಶ ಕಲ್ಪಿಸಬಲ್ಲ ಎಡಿನ್‌ಬರ್ಗ್‌‌'ನ ಸಂಪ್ರದಾಯಶೀಲ ಯಹೂದ್ಯರ ಆರಾಧನ ಮಂದಿರವು ಸೇಲಿಸ್‌ಬರಿ ರಸ್ತೆಯಲ್ಲಿದೆ. ಪ್ರಗತಿಪರ ಪಂಗಡವೊಂದು ಕೂಡಾ ಮಹಾನಗರದಲ್ಲಿ ತನ್ನ ಅಸ್ತಿತ್ವವನ್ನು ಹೊಂದಿದೆ. ಲೇಯ್ತ್‌‌ ಜಿಲ್ಲೆಯ ಭಾಗದ ಮಹಾನಗರದಲ್ಲಿ ಸಿಖ್ಖರ ಗುರುದ್ವಾರ ಹಾಗೂ ಹಿಂದೂಗಳ ಮಂದಿರಗಳೆರಡೂ ಇವೆ. ಪಶ್ಚಿಮ ಬೌದ್ಧ ಪಂಥದ ಪೋಷಕ ಸಂಸ್ಥೆಯ ಭಾಗವಾದ ಎಡಿನ್‌ಬರ್ಗ್‌‌ ಬೌದ್ಧ ಕೇಂದ್ರವು ದ ಮೀಡೋಸ್‌‌ನ ಸನಿಹದಲ್ಲಿದೆ.
ಎಡಿನ್‌ಬರ್ಗ್‌‌
ಮಹಾನಗರ ರಾಜಧಾನಿ ಹಿಮನದಿ ಮಸೀದಿ